IL-QORTI TAL-APPELL KRIMINALI Onor. Imħallef Dr. Aaron M. Spiteri Camilleri M.A. (Law), LL.D. (melit) Illum 22 ta' Lulju 2021 Appell numru 14/2021 Il-Pulizija vs. Joseph MCKEON Il-Qorti rat is-segwenti : A. L-IMPUTAZZJONIJIET Dan huwa appell tal-Avukat Ġenerali mis-sentenza mogħtija mill- Qorti tal-Maġistrati (Malta) nhar il-5 ta' Jannar 2021 fil-konfront ta' Joseph MCKEON (detentur tal-karta tal-identita' bin-numru 233880M) li ġie mixli talli: Nhar it-2 ta' Ġunju 2020 għall-ħabta ta' 21.05 hours ġewwa Triq Il-Kbira San Ġużepp, Fleur-de-Lys, Birkirkara:- i. Inġurja, heded jew għamel offiża fuq PC 627 Daniel Howe persuna inkarigata skont il-liġi minn servizz pubbliku waqt li kien qiegħed jagħmel jew minħabba li kien qiegħed jagħmel dan is-servizz, jew bil-ħsieb li jbeżżgħu jew li jinfluwixxi fuqu kontra l-liġi waqt l-eżekuzzjoni ta' dak is- servizz; U aktar talli fl-istess data, lok, ħin u ċirkostanzi naqas milli jobdi l-ordnijiet leġittimi mogħtija lilu minn PC 627 Daniel Howe, uffiċjal pubbliku waqt li kien qiegħed jaqdi d-doveri tiegħu jew ma ħallihx jaqdi jew fixkel jew indaħal lill-imsemmi uffiċjal waqt il-qadi ta' dmirijietu. Permezz tas-sentenza aktar 'il fuq imsemmija, il-Qorti tal-Maġistrati (Malta) bħala Qorti ta' Ġudikatura Kriminali, rat li l-kwerelant PC 627 Daniel Howe ma kienx preżenti u stante li l-kawża hija ta' natura sommarja sfilzat l-affidavit u ordnat il-prosegwiment tal-kawża billi għaddiet għas-sentenza u lliberat lill-imputat Joseph MCKEON mill- akkużi miġjuba kontra tiegħu. C. L-APPELL INTERPOST Illi l-Avukat Ġenerali appella minn din is-sentenza fejn talab lill-Qorti sabiex jogħoġobha tħassar u tirrevoka s-sentenza appellata billi ssib ħtija skont il-liġi u dan wara li stqarr is-segwenti :- i. Il-Qorti tal-Maġistrati (Malta) għamlet enunċazzjoni żbaljata tal- Liġi meta applikat id-dispożizzjonijiet tal-Artikolu 374 tal-Kodiċi Kriminali minflok tal-imsemmi kodiċi u konsegwenza ta' hekk għaddiet sabiex tillibera lill-imputat stante li dan ma kienx preżenti għas-seduta. L-Artikolu 95 tal-Kodiċi Kriminali huwa prosegwibbli ex officio u għalhekk il-liġi applikabbli kienet dik enunċjata fl-Artikolu 375 tal-imsemmi kodiċi. In oltre, kawża sommarja ma jfissirx li l-provi għandhom jinstemgħu f'seduta waħda biss. Għaldaqtant, il-liberatorja tal-akkuzat għax ma deherx il-kwerelant fl-ewwel seduta ma għandha l-ebda bażi legali. D. IL-KONSIDERAZZJONIJIET TA' DIN IL-QORTI Ikkunsidrat Nhar it-2 ta' Ġunju 2020 PC 627 Daniel Howe flimkien ma' PC 1127 waqt ronda ġewwa Pjazza San Pawl fi Triq Il-Kbira San Ġuzepp, Santa Luċija, innutaw vettura ta' tip Honda bin-numru ta' reġistrazzjoni JBS 359 ipparkjata b'mod irregolari fuq 'double yellow line' quddiem Daniels Shopping Complex. Fil-mument li PC 627 u PC 1127 bdew mexjin lejn il-vettura, jisimgħu lix-xufier tal-vettura jgħid: 'Lest mis- sigarett? Issa ġej?' Il-Pulizija tkelmu max-xufier sabiex iressaq il- vettura minn fejn kien iżda dan qalilhom: 'tini ċans niekol l-ewwel. Int mhux tpejjep hemm fil-pjazza kont?' Ġie mistoqsi għall-identita' tiegħu u x-xufier identifika ruħu bħala ċertu Joseph Cassar Vassallo. Inħarġet ċitazzjoni u filwaqt li kien qiegħed jiġi miktub il-biljett, huwa beda jgħajjat: 'Issa tara x'jiġri minnek x'ħin nkellem lil kummissarju. Issa tara x'ħin nitla' id-depot għada.' Kif imbagħad ingħatat iċ-ċitazzjoni u l-Pulizija bdew mexjin lil hinn minn din il-vettura, ZAMMIT reġa' beda jgħajjat u qal dan il-kliem: "Issa tara għada, x'ħin inkellem lill-kummissarju pufta kollok" u telaq minn fuq il-post. Joseph MCKEON ġie mitlub imur l-Għassa tal-Pulizija tal-Ħamrun fejn hemmhekk ġie nfurmat li kienu sejrin jinbdew proċeduri kriminali fil- konfront tiegħu minħabba dan l-inċident. Ikkunsidrat Il-każ tal-Prosekuzzjoni kontra l-appellant ZAMMIT għall-ksur tal- Artikoli 95 u 338(ee) tal-Kodiċi Kriminali jirriżulta li huwa msejjes fuq ix-xhieda ta' PC 627 Daniel Howe in kwantu jidher li l-appellant ZAMMIT indirizza propju lilu fl-inċident tat-2 ta' Ġunju 2020. PC 627 Daniel Howe jirriżulta li ta x-xhieda tiegħu permezz ta' affidavit nhar is-7 ta' Ġunju 2020 ġewwa l-Għassa tal-Fleur-de-Lys, Birkirkara. L-appellant ZAMMIT ġie notifikat bid-data tas-smiegħ tal-kawża kontra tiegħu nhar il-11 ta' Lulju 2020 u dan skont ma jirriżulta mill-annessa riferta li tinsab esebita a fol. 5 tal-atti proċesswali. Sussegwentement, fl- ewwel seduta tal-kawża kontra ZAMMIT, nhar il-5 ta' Jannar 2021, PC 627 Daniel Howe ma kienx preżenti u konsegwenza ta' hekk, id- Difiża tal-appellant talbet lill-Qorti tal-Maġistrati (Malta) sabiex tillibera (Malta), minħabba li PC 627 Daniel Howe ma kienx preżenti, u minħabba l- fatt li kawża sommarja kellha tinstema' u tiġi deċiża dakinhar stess, iddeċidiet tisfilza l-affidavit minnu magħmul u ordnat il-prosegwiment tal-kawża liema imputazzjonijiet allura, konsegwenti għall-isfilz tal- affidavit, ma ġewx ippruvati lil hinn minn kull dubju dettat mir-raġuni u wasslu għal-liberatorja tal-imputat appellat. Il-Prosekuzzjoni oġġezzjonat għad-deċiżjoni tal-Qorti tal-Maġistrati (Malta) li tisfilza l- affidavit, liema affidavit kien il-prova ċentrali tal-każ tagħha u dan kif jirriżulta minn folja 4 tal-atti proċesswali. tal-Maġistrati Ikkunsidrat Din il-Qorti mill-ewwel tqis li l-Qorti tal-Maġistrati (Malta) ma kienetx korretta fid-deċiżjoni tagħha. Dan qiegħed jingħad għaliex hawnhekk non si tratta ta' sitwazzjoni fejn il-Prosekuzzjoni kapriċċjożament ma ħarkitx ix-xhieda tagħha iżda dan huwa każ fejn kellu jsib applikazzjoni l-Artikolu 360A tal-Kodiċi Kriminali liema dispożizzjoni tal-Liġi hija ċara in kwantu tippreskrivi proċedura speċifika li għandha tiġi segwita meta xhud tal-Prosekuzzjoni jagħti x-xhieda tiegħu f'kawża sommarja permezz ta' affidavit: li għandu jinġieb bħala xhud (1) Fi proċeduri sommarji għal reati li jaqgħu taħt il-ġurisdizzjoni tal- Qorti tal-Maġistrati bħala qorti ta' ġudikatura kriminali taħt l-artikolu 370(1) il-Pulizija tista',1 flimkien maċ-ċitazzjoni jew f'kull waqt li jiġi wara, tinnotifika lill-akkużat kopji ta' kull affidavit magħmul minn uffiċjal pubbliku jew minn impjegat jew uffiċjal ta' korp magħqud imwaqqaf b'liġi jew minn rappreżentant ta' xi intrapriża, kif imfissra fl-artikolu 2 tal-Att biex jirregola Komunikazzjonijiet Elettroniċi u tal- prosekuzzjoni f'dawk il-proċeduri kif ukoll dokumenti li jkunu se jinġiebu bħala provi fl-istess proċeduri, u jekk l-akkużat ikun irid jagħmel kontro- eżami lil xi persuna li kellha l-affidavit tagħha notifikat lilu kif hawn aktar qabel imsemmi, huwa għandu, mhux aktar tard minn ħmistax-il ġurnata qabel l-ewwel seduta li tiġi minnufih wara n-notifika tal-affidavit, javża b'dan lill-Kummissarju tal-Pulizija b'ittra reġistrata u malli dan, il-persuna li jrid isirilha l-kontro-eżami għandha titħarrek biex tixhed fil-proċeduri: Iżda għall-finijiet ta' dan is-subartikolu il-kelma "dokument" għandu jkollha l-istess tifsira mogħtija lilha bl-artikolu 558(2) Iżda wkoll meta jirriżulta li ma kienx possibbli għall-imputat li jagħti avviż lill- Kummissarju tal-Pulizija fiż-żmien provdut kif imsemmi qabel, dak l-avviż li huwa jkun jixtieq jagħmel il-kontro-eżami jista' jingħata matul l-ewwel seduta li tiġi minnufih wara n-notifika tal-affidavit, f'liema każ il-persuna li għandu jsirilha l-kontro-eżami għandha titħarrek biex tixhed fis-seduta li jkun imiss. Dan ikun ifisser li l-akkużat jista' u jista' ma jkunx ġie nnotifikat bl- affidavit qabel l-ewwel seduta u dan għaliex mid-diċitura tal-Liġi mhemmx obbligu fuq il-Pulizija li bilfors tinnotifika l-affidavit flimkien maċ-ċitazzjoni – in kwantu il-Pulizija tista' flimkien maċ-ċitazzjoni jew f'kull waqt li jiġi wara, tinnotifika lill-akkużat kopji ta' kull affidavit magħmul minn uffiċjal pubbliku jew minn impjegat jew uffiċjal ta' korp magħqud imwaqqaf b'liġi jew minn rappreżentant ta' xi intrapriża. 1 Enfasi ta' din il-Qorti. Hekk ġie rrilevat ukoll mill-Qorti tal-Appell Kriminali fil-kawża Il- Pulizija vs. Rose magħrufa bħala Rosette Dimech deċiża nhar id- 19 ta' Jannar 2005: lill-persuna Dan il-punt diga` gie deciz diversi drabi minn din il-Qorti. Hekk, per ezempju, fis-sentenza ta' l-1 ta' Ottubru 2003 fl-ismijiet Il-Pulizija v. Jesmond Harding, din il-Qorti qalet hekk: "Desiderabbli kemm hu desiderabbli li l-imputat ikun mgharraf li jekk irid jikkontro-ezamina - mhux semplicement jekk ikun irid jikkontesta t-tahrika - huwa ghandu jinforma b'dan b'ittra registrata lill-Kummissarju tal-Pulizija hmistax-il jum qabel id- data ta' l-ewwel seduta, imkien fil-ligi ma hemm xi obbligu li mat-tahrika u l-affidavit ghandu jkun hemm xi avviz jew twissija f'dan is-sens lill- istess imputat. Wara kollox fil-kamp penali kulhadd hu presunt li jaf il-ligi. L- Artikolu 360A(1) jipprovdi, fit-tieni proviso, li jekk jirrizulta li ma kienx possibbli ghall-imputat li jaghti l-avviz imsemmi lill-Kummissarju tal-Pulizija fi zmien hmistax-il gurnata msemmija, dak l-avviz jista' jinghata fl-ewwel seduta, u x-xhud in kwistjoni jigi mharrek u kontro-ezaminat fis-seduta ta' wara. Fi kliem iehor, fil-kaz in dizamina l-ewwel qorti ma setghetx tinjora l- affidavit u tillibera semplicement ghax il-prosekuzzjoni ma ghamlitx xi haga li ma kinitx obbligata li taghmel. Biss, fl-eventwalita' li l-affidavit ikun ġie hekk notifikat lill- imputat u dan ikun eżerċita d-dritt tiegħu li jinnotifika lill-Kummissarju tal-Pulizija bl-intenzjoni tiegħu li jagħmel konto-eżami lix-xhud, il- Prosekuzzjoni ma tistax ma tħarrikx lix-xhud għall-ewwel seduta. It- tieni proviso tal-Artikolu 360A(1) tal-Kodiċi Kriminali jagħti wkoll il- possibilita' lill-imputat li ma jkunx ġie nnotifikat bl-affidavit qabel l- ewwel seduta, li dakinhar tal-ewwel seduta jagħti avviż lill- Kummissarju tal-Pulizija bl-għażla tiegħu li jagħmel kontro-eżami lix- tikkonċedi xhud u differiment sabiex jinstema' dan ix-xhud u dan allavolja l-kawża hija ta' natura sommarja. F'dan it-tieni xenarju, il-Prosekuzzjoni wkoll ikun jinkombi fuqha l-obbligu li sas-seduta li jkun imiss tħarrek lil dan ix-xhud liema xhud irid jidher għas-seduta li tkun hekk iffissata għall-kontro-eżami tiegħu. tal-Maġistrati F'dan l-istadju din il-Qorti tagħmel referenza għall-Artikolu 360A(2) tal-Kodiċi Kriminali liema dispożizzjoni tal-Liġi tagħmilha ċara li kemm-il darba l-imputat ma jkunx adopera ruħu sabiex jitħarrek ix-xhud li jkun għamel l-affidavit bil-proċedura preskritta taħt is-sub-artikolu wieħed tal-imsemmi artikolu, ma jistax imbagħad jattakka dak l-affidavit u l-kontenut tiegħu għaliex ix-xhud ma jkunx ittella' jixhed 'viva voce' fil-proċeduri quddiem il-Qorti tal- Maġistrati (Malta) u dik ix-xhieda mogħtija permezz ta' affidavit għandha valur daqslikieku ngħatat 'viva voce' mill-istess persuna fil- preżenza tal-imputat. Magħmula dawn il-kunsiderazzjonijiet ta' indole legali u ġurisprudenzjali, din il-Qorti tqis li f'dan il-każ il-kwistjoni tmur oltre mill-interpretazzjoni tal-Artikoli 374 u 375 tal-Kodiċi Kriminali f'kuntest ta' kawża sommarja kif qiegħed jargumenta l-Avukat Ġenerali permezz tar-rikors ta' appell tiegħu. Hawnhekk si tratta ta' sitwazzjoni fejn xhieda tal-Prosekuzzjoni mogħtija permezz ta' affidavit magħmul skont il-liġi ġiet skartata mill-Qorti tal-Maġistrati (Malta) u l-affidavit ġie sfilzat daqslikieku PC 627 Daniel Howe kien kwerelant ai termini tal-Artikolu 374 tal-Kodiċi Kriminali u ma deherx għall-proċeduri minnu mibdija u b'dan il-mod ma mxietx allura mad- dettami tal-Artikolu 360A tal-Kodiċi Kriminali. Din il-Qorti tosserva li minn imkien ma jirriżulta li l-imputat appellat, flimkien maċ-ċitazzjoni kien innotifikat ukoll bl-affidavit ta' PC 627 Daniel Howe. Madanakollu, lanqas ma jirriżulta li l- Avukat tal-appellant fis-seduta ta' nhar il-5 ta' Jannar 2021 talab differiment sabiex ikun jista' jagħmel kontro-eżami lil dan ix- xhud skont id-dettami tal-proviso tal-Artikolu 360A(1) tal-Kodiċi Kriminali. Din il-Qorti ma tistax taqbel mad-Difiża meta quddiem il- Qorti tal-Maġistrati (Malta) ivverbalizzat li n-nuqqas tax-xhud kien jammonta għal mankanza tal-Prosekuzzjoni u tissarraf fin-nuqqas ta' interess fil-kawża tal-kwerelant PC 627. Dil-Qorti Il-Prosekuzzjoni setgħet bis-saħħa tal-Liġi kif inhi tippreżenta l-evidenza tal-Uffiċjal tal-Pulizija involut bil-mezz tal-affidavit. Dan l- affidavit jirriżulta li ġie a konjizzjoni tal-imputat appellat. Dan minn naħa tiegħu jirriżulta li għażel li ma jagħmilx talba għal kontro-eżami tax-xhud li xehed bil-affidavit iżda għażel li jagħmel talba għal sfilz l-Prosekuzzjoni setgħet tal-istess affidavit. tippreżenta l-affidavit de quo u x-xiehda ta' PC627 bil-mezz tal- affidavit kienet legalment ammissibbli u l-Qorti tal-Maġistrati (Malta) kellha tqis dak l-affidavit bħala parti mill-provi f'dan il-każ. Dan l- affidavit kellu valur probatorju ugwali għal dik ix-xhieda li tingħata viva voce fil-preżenza tal-akkużat u dan skont l-Artikolu 360A(2) tal- imsemmi Kodiċi. Isegwi għalhekk li l-Qorti tal-Maġistrati (Malta) ma setgħetx legalment tisfilza affidavit magħmul regolarment għaliex b'dan il-mod hija kienet qiegħda tieħu deċiżjoni li ma ssibx il-konfort tagħha fil- Liġi, anzi tmur kontra d-dispożizzjonijiet tal-Artikolu 360A(2) tal- Kodiċi Kriminali hekk kif diġa ngħad iktar 'il fuq. Din il-Qorti tirrileva wkoll li l-Avukat Ġenerali għandu raġun meta jsostni li l-ksur tal-Artikolu 95 u 338(ee) tal-Kodiċi Kriminali huma reati li huma prosegwibbli 'ex officio'. Dawn huma proċeduri ex offiċio u ma jeħtieġux il-kwerela tal-parti lesa sabiex ikunu jistgħu jiġu istitwiti. Għalhekk żgur li l-artikolu applikabbli għal din il- proċedura kien l-artikolu 375 tal-Kodiċi Kriminali u mhux l-artikolu 374 tal-istess Kodiċi. Il-Qorti tal-Maġistrati (Malta) ma setgħetx tapplika d-dispożizzjonijiet tal-Artikolu 374(d) tal-imsemmi Kodiċi. tal- Maġistrati (Malta) ma kienetx korretta fl-interpretazzjoni tal-Artikolu 377(1) tal-Kodiċi Kriminali meta din iddeċidiet li kawża ta' natura sommarja kellha neċessarjament tinstema' u tinqata' fl-istess ġurnata. L-Artikolu 377(1) tal-Kodiċi Kriminali, Kapitolu 9 tal-Liġijiet ta' Malta jgħid hekk :- il-ġurisprudenzja prevalenti, il-Qorti Meta jingħalaq is-smigħ tal-kawża, il-qorti, dak in-nhar stess, jekk jista' jkun, tagħti s-sentenza, billi tillibera jew tikkundanna l-imputat. Huwa paċifiku li permezz ta' din id-dispożizzjoni tal-Liġi, il- leġislatur kellu f'moħħu li jissalvagwarda dik l-ispeditezza u diliġenza li tirrikjedi kawża sommarja minn dewmien inutli u kapriċċjuż. Dan għaliex kemm-il darba l-proċeduri sommarji jiġu mtawla inutilment ma tintilifx biss in-natura sommarja tal-kawża iżda tintilef ukoll id- distinzjoni li tagħmel il-Liġi bejn dawn il-kawżi u dik is-solennita' li tirrikjedi kawża quddiem il-Qorti Kriminali. Madanakollu, l-Artikolu 377(1) tal-Kodiċi Kriminali ma jipprekludix lil Qorti tal-Maġistrati milli tiffissa seduti oħra għas-smiegħ tal-provi kemm-il darba jkollha raġuni valida sabiex tagħmel dan. L-ispirtu tal-Artikolu 377(1) tal-Kodiċi Kriminali kien spjegat mill-Imħallef Sammut Hili fil-kawża fl-ismijiet Il-Pulizija vs. Frank Saccasan blackman nhar is-6 ta' Marzu 1954 liema dispożizzjoni tal-Liġi fiż-żmien l-imsemmija kawża kienet imniżżla fil-Kodiċi Kriminali bħala Artikolu 389: L-iskop ta' dak l-artikolu hu sempliċement biex ikun impost fuq il- ġudikant l-obbligu tad-deċiżjoni solleċitata tal-kawża,2 u għaliex ma hemm xejn li jimpedixxi li għal raġuni ġusta, anki mill-Qorti 'marter proprio', jerġgħa jinfetaħ is-smiegħ, sija pure biex tbiddel l-imputazzjoni.. 2 Enfasi ta' din il-Qorti. Dan ikun ifisser allura li l-Qorti tal-Maġistrati f'kawża sommarja tista' tikkonċedi dawk id-differimenti li jkunu jinħtieġu mill-partijiet sabiex tingħalaq is-smiegħ tal-kawża iżda dan f'każ biss ta' raġuni valida fis-sens li jkun hemm raġuni valida għalfejn il-provi ma jistgħux jinstemgħu kollha fl-istess seduta b'mod li mbagħad ikun jifdal biss li l-Qorti tghaddi għas-sentenza. Hekk intqal mill-Qorti tal- Appell Kriminali fil-kawża Il-Pulizija vs. Margaret Treeby blackman nhar is-17 ta' April 2001: li differimenti bla raġuni valida,3 Hu appena neċessarju speċjalment f'kawżi sommarji, minbarra li jagħmlu ħsara għax il-provi ma jibqgħux friski f'moħħ ix-xhieda, jiffrustraw lil, u joħolqu inkonvenjent inġust għal, dawk ix-xhieda li ripetutament jiġu mħarrka għalxejn. jingħad L-istess ingħad minn din il-Qorti kif preseduta fil-kawża fl- ismijiet Il-Pulizija vs. Simon Fenech Taylor blackman nhar il-25 ta' Frar 2021 fejn intqal: Din l-interpretazzjoni hija wkoll imsaħħa bil-posizzjoni ġurisprudenzjali konsolidata fejn ġie deċiż li l-Qrati ta' Kriminali Ġudikatura għandhom jirregolaw u jikkontrollaw rigorożament id-differiment fi proċedimenti kriminali.4 Inoltre dawn id-differimenti jingħataw biss meta jkun hemm raġuni valida u mhux għalxejn. In oltre, din il-Qorti, in linea ma' dak mistqarr fil-kawża Fenech Taylor, tirribadixxi li f'kull każ il-Prosekuzzjoni għandha obbligu li tressaq ix-xhieda kollha sabiex kemm jista' jkun jinstemgħu f'seduta waħda. Biss pero', jekk xhud hekk imħarrek ma jitfaċċax għas- seduta dakinhar li huwa kien inġunt sabiex jixhed, ma jfissirx allura li l-Qorti tal-Maġistrati għandha tgħaddi sabiex tiddeċiedi l-kawża mingħajr ma tkun ikkonċediet differiment għas-smiegħ ta' dak ix- xhud. Hekk stqarret il-Qorti fil-kawża Il-Pulizija vs. Peter Farrugia Camoin sive Peter Cuschieri Taylor fejn kienet iddeċidiet li : - Il-fatt li xhud ma jidhirx ghal udjenza partikolari ma jfissirx li huwa prekluz milli jixhed f'udjenza ohra, u dan anke f'kawzi sommarji.5 Ma hemm xejn fil-ligi u filgurisprudenza li b'xi mod jissuffraga tali proposizzjoni. Jekk xhud, debitament notifikat, ma jidhirx u l-parti li tkun talbitu ma tirrinunzjax ghalih (u f'dan il-kaz ma jirrizultax li l-prosekuzzjoni f'xi stadju rrinunzjat ghall- Ispettur Cordina), il-qorti ghandha tghaddi biex tipprovdi skond il-ligi kontra dak ix-xhud u tiddifferixxi sabiex huwa jinstema' f'udjenza ohra. 3 Enfasi ta' din il-Qorti. 4 Il-Pulizija vs. Mario Howe mogħtija fid-9 ta' Marzu 1992. 5 Enfasi ta' din il-Qorti. Filwaqt li l-Qorti tal-Maġistrati (Malta) kienet korretta meta appellat għall-ispeditezza ta' kawżi sommarji, dan ma kienx każ fejn il-Prosekuzzjoni kellha obbligu li tħarrek ix-xhud u x-xhud ma tħarrikx. Dan ma kienx każ fejn il-Prosekuzzjoni naqset mid- dmirijiet tagħha skont il-Liġiu għalhekk ma kellux jiġi penalizzat b'dan il-mod il-każ tal-Prosekuzzjoni. Għaldaqstant, din il-Qorti qiegħda tilqa' l-aggravju tal-Avukat Deċide Għal dawn ir-raġunijiet, il-Qorti qiegħda tilqa' l-appell tal-Avukat Ġenerali u tħassar is-sentenza appellata. Fiċ-ċirkostanzi partikolari tal-każ, wara li rat l-artikolu 428 tal-Kodiċi Kriminali, sabiex ma tipprivax lill-appellant mill- benefiċċju tad-doppio esame tordna li l-atti tal-kawża jiġu rimessi lil Qorti l- (Malta) sabiex din tal-Magistrati imputazzjonijiet u l-provi miġjuba kontra l-appellat. tiddeċiedi skond il-Liġi fuq Ġenerali. Aaron M. Spiteri Camilleri Gatt